Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: vezetékes földgáz” szabvány és a gázüzemű járművek üzemanyagellátó berendezéseiről szóló 6/1993. (V. 12.) IKM rendelet meghatározásai vonatkoznak.
Paragraph Index: 269

(13) Ha a (3) bekezdés szerinti fogyasztó gázmérőjének névleges teljesítménye a beépített gázüzemi berendezések névleges teljesítményeinek összegéhez viszonyítva 15%-nál nagyobb, a fogyasztó kezdeményezheti a gázmérő cseréjét a gyártási méretsorozatnak megfelelő típusú és teljesítményű gázmérőre. A fogyasztói kezdeményezést a gázszolgáltató, a rendelkezésére álló műszaki adatok figyelembevételével (beépített gázmérő névleges teljesítménye, üzemelő berendezések száma, teljesítménye, éves gázfelhasználás stb.) köteles 30 napon belül felülvizsgálni. A mérőcserére vonatkozó jogos fogyasztói kezdeményezés esetén a gázszolgáltató a mérőcserét nem tagadhatja meg, és köteles a felülvizsgálat időpontját követő 3 hónapon belül elvégezni. A fenti mérőcserével kapcsolatos gázmérőkötés kialakításának költsége a fogyasztót terheli, kivéve, ha a gázszolgáltató az indokolt gázmérőcserét határidőn belül nem hajtja végre. A felülvizsgálat után a szolgáltató a fogyasztást a műszakilag indokolt gázmérő teljesítményének megfelelő tarifával köteles elszámolni. Az új gázmérő beszerzésének költsége a gázmérő tulajdonosát terheli.

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes